Snæfell átti stórleik fyrir norðan í gærkvöldi þegar liðið sótti Þór Akureyri heim í 16 liða úrslitum Lýsingarbikarsins . Lokatölur urðu 74 - 106 . Þriggja stiga nýting Snæfells var ótrúleg þar sem 13 af 18 skotum fóru ofan í sem gerir 72,2% . Snæfell leiddi allan leikinn örugglega og var munurinn mestur 36 stig í þriðja leikhluta . Allir leikmenn liðsins spiluðu og skiluðu sínu hlutverki með sóma . Úrslitin eru ekki síst frábær fyrir þær sakir að aðeins 8 leikmenn fóru í leikinn . Nonni , Svenni og Árni eru meiddir , Magni er í próflestri og Atli og Bjarni eru með flensu . Að auki fékk Guðni flogakast í 1. leikhluta og gat því ekki leikið það sem eftir lifði leiks . Það er greinilegt að leikmenn láta mótlætið ekki á sig fá og verða bara sterkari við hverja raun .